text: Spildvarme bliver til strøm
  07 januar 2014 kl. 17.05
  Iværksættervirksomheden TEGnology fra Vejle har de sidste to år arbejdet på at udvikle en energiteknologi baseret på nye unikke energimaterialer, som omsætter spildvarme til strøm.
  Nu viser selskabets anden prototype og testresultaterne, at teknologien fungerer ? og er unik i markedet.
  Selskabets investorer og grundlægger skyder derfor nu ny kapital i selskabet til at videreudvikle prototypen og kommercialisere den. Insero investerer 7,5 mio. kr., Innovation MidtVest investerer 2,4 mio. kr. og grundlægger Flemming Bjørn Hansen investerer 0,1 mio. kr.
  - TEGnology har gennemgået en fantastisk udvikling. Fra at have en videnskabelig ide, har de nu fået et selskab op at køre og bevist, at teknologien fungerer. Vi ser stort potentiale i virksomheden og investerer derfor igen i selskabet, forklarer adm. direktør Mogens Vig Pedersen fra Insero.
  Fakta:
  TEGnology blev stiftet i december 2010 af grundlægger FlemmingBjørn Hansen. I januar 2012 investerede Insero og Innovation MidtVesti virksomheden med en samlet investering på 6 mio. kr.TEGnologys teknologi var forinden udviklet i samarbejde med forskerepå Aarhus Universitet og German AeroSpace Institute. Teknologien varnået til Proof of science, og fik med kapital i ryggen fik selskabetmulighed for at undersøge, om teknologien også virkede udenforlaboratoriet.Spildvarme er i dag en af verdens største uudnyttede energiressourcer.Derfor har TEGnology igennem flere år arbejdet på at udvikle nyematerialer og teknologier til at bidrage til løsningen af denne udfordring.TEGnology har udviklet to banebrydende og mere effektiveenergimaterialer, baseret på zinkantimonoid og magnesiumsilicid. Dehar den egenskab, at de kan omforme en temperaturforskel til strøm,ligesom at de kan fungere i meget høj varme, op til 400 grader.Materialerne er patenteret og beregninger og tests viser, at når deanvendes i en TermoElektrisk Generator (TEG), kan de f.eks. få en biltil at køre op til 10 % længere på literen.
  
  